Għal darb'oħra, din is-sena, se naraw parti oħra mill- Vista Pastorali li l-Isqof Paolo Alpheran de Bussan kien għamel lill-parroċċa tal-Gudja, fl-1745. Is-sena l-oħra, rajna dik il-parti li fiha l-Isqof ra ż-żewġ knejjes tal- Lunzjata u ta' Birmiftuħ. Din is-sena, se naraw il-kummenti li dan l-Isqof għamel dwar il-knejjes żgħar ta' Santa Katerina, tal- Madonna ta' Loreto u tat-Twelid tal-Madonna, li kienet tinsab fl-inħawi ta' Ħal Farruġ u li, kienet instabet meta sar l-ajruport. Wara li l-Isqof temm iż-żjara tiegħu fil-knisja ta' Birmiftuħ, hu beda ż-żjara tiegħu fil-knisja ta' Santa Katerina. L-Isqof osserva li din il-knisja, kienet ilha żmien twil mibnija billi kienet inbniet fl-1621 minn Ġakbu Mangion. Dwar l-artal maġġur ta' din il-knisja, l-Isqof kien ikkumenta li dan, kien tal-ġebel u kellu dak kollu li kien meħtieġ għall-kult imqaddes. Fuq l-artal maġġur kien hemm il-kwadru titulari li kien jirrappreżenta lil din il-qaddisa. Il-festa kienet tiġi ċċelebrata kull sena fil-25 ta' Novembru. L-Isqof, imbagħad, għadda biex semma l-benefiċċji marbuta ma' ċelebrazzjonijiet ta' quddies li kellhom jitqaddsu f'din il-knisja. Hawnhekk, l-Isqof isemmi l-legat imħolli minn Agata Mifsud, fl-1616 u ieħor imħolli minn Carlo Azzopardi fl-1694. Il-Knisja ta' Santa Katerina. Il-Knisja tal-Madonna ta' Loreto Meta tkellem dwar il-knisja tal-Madonna ta' Loreto, l-Isqof Alpheran osserva li din kienet għadha kif inbniet. Bosta nies kienu jżuru din il-knisja għaliex, ix-xbieha qadima tal-Madonna tgawdi devozzjoni kbira. L-Isqof imbagħad, ta deskrizzjoni tal-kwadru titulari ta' din il-knisja li quddiemu kellu l-lampier mixgħul. Il-parti ta' fuq tal-kwadru kien jirrapreżenta lill-Madonna bil-Bambin u fil-parti ta' taħt, kienu jidhru San Ġwann il-Battista, San Adrijanu u Santa Monika. bil-quddiesa kantata. L-Isqof, imbagħad, semma l-benefiċċju marbut ma' din il-knisja li dan imur lura għad-9 ta' Lulju 1593 u li permezz tiegħu, Mattew Abela ħalla l-mezzi meħtieġa għaċ-ċelebrazzjoni ta' quddiesa darba fix-xahar. tal-Madonna. Din kienet issir bil-kant ta' l-Għasar u bil-quddiesa kantata minn flus imħollija minn joannes Bonnici. Wara li żar is-sagristija, l-Isqof ħareġ barra mill-knisja u ra ċ-ċimiterju li kien qrib tagħha. L-Isqof Alpheran qal li dan kien ċimiterju mdawwar bis-siġar u kien devot ħafna u għalhekk, bosta nies kienu jinvistawh il-Knisja tal-Madonna ta' Loreto. it-Twelid tal-Madonna ta' Ħal Farruġ Wara, l-Isqof mar fl-inħawi ta' Ħal Farruġ u hemm, invista l-knisja iddedikata lit-Twelid tal-Madonna. Hawnhekk, l-Isqof osserva li din il-knisja ma kienetx ilha li nbniet. It-titular kien jirrappreżenta t-Twelid tal-Madonna u l-artal, kien tal-ġebel u armat bil-gandlieri iżda, ordna li mas-salib għandhom iwaħħlu l-korp ta' Kristu. Il-festa kellha magħha fondazzjoni imħollija minn Antonio Mallia fl-1570. L-Isqof isemmi fl-aħħarnett li, kull nhar ta' Ħadd, f'din il-knisja kienet titqaddes quddiesa bi flus imħollija minn Ġlormu Piscopo, fl-1625. Iż-żjara ta' din il-knisja, kienet l-aħħar parti ta' din il-Vista Pastorali li narawha sena oħra.